
NEKAD I DANAS 


Kada je netko od naših starih, prije, recimo, 
200 godina, imao da krene na daleki put, nije 
mu bilo baš lako. 

Zamislimo na primjer našega prašukundjeda. 
Treba on da ode u posjete rođacima, koji stanuju 
u nekom udaljenijem gradu. Ako već nije morao 
ići pješice, morao je, u najboljem slučaju, opre¬ 
miti kola i dobre konje (samo ako ih je imao!) 
pa se drmusati dva, tri pa čak i više dana po 
kojekakvim drumovima, dok ne bi konačno 
ugledao svoje mile i drage. 

A danas? Kada se sjetimo da odemo prijate¬ 
ljima u posjete, jednostavno smotamo stvari, ku¬ 
pimo voznu kartu, sjednemo u vlak i već jurimo 
prema cilju. Udobno smješteni na sjedalu po¬ 
kraj prozora, gledamo, kako pokraj nas jure i 
nestaju iza naših leđa polja, šume i livade naše 
lijepe domovine. I dok se naš prašukundjed 
drndao.par dana, mi stignemo za par sati. I još 
k tome udobno, pa makar kiša lijevala kao iz 
kabla. 

Sjedimo li negdje uz morsku obalu, možemo 
promatrati velike lađe s dimnjacima, parobrode, 
kako lagano i brzo sijeku glatku morsku povr¬ 
šinu. Zađemo li nekuda u polje za vrijeme žetve, 
čuti ćemo poznato zujanje sa gumna. To je vrša- 
lica. koja danas zamjenjuje mnogo umornih 
ruku naših seljaka. Mogli bismo spomenuti još 
mnoge slične mašine, koje obavljaju teški rad 
mjesto ljudskih ruku. Sve njih pokreće jedna te 
ista sila. •> 

Koja je to sila? 


JUNAK, KOJI VUČE MAŠINU 

Sila. koja pokreće parnu mašinu (parni stroj), 
nije ništa drugo nego para, obična vodena para, 
ona ista, koja izlazi iz lonca, kad u njemu nešto 
kuhamo. Kad U lonac stavimo vodu. da se grije, 
ona je posve bezazlena. A kakva li čuda, kad 
voda uzavri i iz nje se počne dizati para! Ona 
se diže velikom brzinom s površine vode i širi 
na sve strane. Htjela bi ispuniti ne samo čitav 
lonac, u kome se kuha, nego i čitavu sobu, i 
zavući se u svaki kut. Dobro, kazat ćete, pa zar 
je to moguće? Zar voda iz nekog lonca, kada se 
pretvori u paru, može ispuniti čitavu sobu? I te 
kako može! I ne samo to! Ona pritiska na zid 
naše sobe i htjela bi ga još malo rastegnuti, da 
se još više raširi. Iz jedne litre vode, dobivamo 


preko jedne i pol hiljade litara pare. Ako se 
para stvara u kakvu kotlu, tako čvrsto začepijenu, 
da iz njega ne može napolje, ona će jednostavno 
raskidati stijene kotla. Kažemo, da je kotao eks¬ 
plodirao. Kod toga ljudi, koji se nalaze u blizini, 
lako stradaju životom. Ako eksplodira veliki 
kotao, može dignuti u zrak i dio zgrade, u kojoj 
se nalazio. 

Eto, sada vidite, kakva je zla ćud pare. A 
sada da vidimo, kako su domišljati ljudi znali 



SI. 1. 



SI. 2. 


iskoristiti paru. Njena zla ćud postala, je ko¬ 
risnom. 

Kako? 

Evo, pogledajmo slike broj 1. i 2. To je junak, 
koji pokreće lokomotivu, vršaću mašinu, paro¬ 
brod i slične strojeve! Zove se parni valjak 
(cilindar). On ie narisan kao da je presječen na 
polovicu, da bismo mogli vidjeti, kako izgleda 
iznutra. Pogledat ćemo, dakle, najprije slike, da 

nam poslije bude lakše pratiti, kako para ulazi 
i vrši radnju (pokreće stroj). Na slici broj 1, na 
gornjem kraju vidimo jednu cijev. Nju smo 
nazvali slovom K. Ona vodi u komoru (obilje¬ 
ženu slovom J) pred samim parnim valjkom, a 
zove se razvađač. On je spojen s valjkom dvjema 
cjevastim kanalima. U razvađaču se nalazi još 
pomicaljka (zašto se tako ' zove, vidjet ćemo 
kasnije). Ona je slična šupljem poklopcu, a pri¬ 
čvršćena je na štapu. Na slici broj 1 ona. upravo 
zatvara gornji kanal, koji vodi paru u valjak. 
Valjak ima oblik kratke cijevi. U parnom valjku 
vidimo čep (klip), koji je na gornjoj strani spojen 
s motkom. Ta motka izlazi iz valjka i završava 
na kotaču (slika broj 3). Pomicaljka pokriva 
malu komoricu (na slici označenu slovom A). 
Osim toga može pokriti i dva kanala (ali nikada 
oba najednom, nego samo jedan od njih i ko- 
moricuj. Radi toga ona baš i ima oblik poklopca. 
Na slici broj 1 pokrila je upravo gornji kanal. 
Mala komora A ima jednu cijev. Ta vodi na¬ 
polje. Na slici je vidimo kao crn polukrug. 

Eto, sada već znamo, kako izgleda sam stroj. 
Ali on bi mogao stajati na nekom mjestu hiljade 
i hiljade godina, a da se sam ne bi ni maknuo. 
Od njega samoga, dakle, ne bismo imali nikakve 
koristi. Ali kada u nj uleti pod pritiskom vodena 
para — da vidiš čuda! 

Vodenu paru dobivamo u parnom kotlu (po¬ 
gledaj sliku broj 3!). On je više od polovine 


napunjen vodom i grije se (zato lokomotivi i 
parobrodu treba toliko ugljena!). Kada voda 
uzavri, pretvara se u vodenu paru i ulazi u cijev 
K na gornjoj strani kotla. Ta cijev je jedini 
otvor, kuda para slobodno izlazi iz kotla. Ona 
dovodi paru u razvađač. Vruća para ispunila je 
razvađač i ulazi kroz kanal (na slici broj 1, donji 
anal) u sam valjak, i to u mali prostor pod 
čepom. Moramo spomenuti, da čep mora biti usko 
sljubljen uza stijenu valjka, kako se ne bi do- 
godilo, da para između čepa i stijene probije u 
gornji dio valjka. U onom času, kada para ulazi 
pod cep u valjku, jrokazuje se korisnim njezino 
svojstvo: ona nastoji da se čim više raširi i da 
ispuni što veći prostor. Pri,tom ona ima golemu 
snagu. Pod silnim pritiskom nadre pod čep i 
pokrene ga prema gore. Ali u tom trenutku, što 
se događah Kako se čep dizao, pomicaljka se 
spuštala. Ona je začepila donji otvor, kroz koji 
para dolazi u valjak, a otvorila gornji. Pogle¬ 
dajmo sada sliku broi 2. Čep je već pomaknut 
do kraja, a para u donjem dijelu valjka se već 
dobrano raširila i pomalo ohladila. Ali iz parnog 
kotla, kroz cijev K, para neprestano dolazi, i 
kada ne može proći kroz donji kanal, koji je 
pomicaljka sada zatvorila, .prolazi ona kroz 
gornji kanal, u gornji dio parnog valjka. U 
donjemu dijelu, kako smo već spomenuli, nalazi 
se razrijeđena (raširena) i ponešto ohlađena vo¬ 
dena para, dok u gornji dio ulazi sve više vruće 

i zgusnute pare. Ova sada ima veću snagu od 
one u donjem dijelu, i naravno, potiskuje čep 
prema dolje. Para iz donjeg dijela valjka prolazi 
kroz donji kanal u komoru A. Iz nje kroz cijev 
izlazi napolje. 

I opet, kako se čep pomicao prema dolje, tako 
se pomicaljka dizala prema gore. Ona je otvorila 
donji, a zatvorila gornji kanal. Para u gornjem 
dijelu se raširila i sada kroz komoru A izlazi 
napolje. Nova vruća para ulazi sada kroz donji 
kanal i potiskuje čep prema gore, a u isti čas se 
i pomicaljka počinje spuštati prema dolje. I tako 
se to neprekidno ponavlja kroz čitavo vrijeme, 
dok stroj radi. Kada se čep posve digao ili 
spustio, između njega i stijene valjka mora 
ostati prostor, u koji će ući nova para (vidi na 
slikama 1. i 2.). Šipka, koja je spojena sa čepom, 
pomiče se s njim gore-dolje. Ona izlazi i^ valjka 
i, kako smo već prije spomenuli, spojena je sa 
kotačem. To ie veliki teški kotač. Zove se kotač 
zamašnjaka Kako se šipka sa čepom pomiče 
tamo-amo, tako ona pokreće kotac. Na kotac je 
također pričvršćena i šipka, koja drži pomi- 
caljku. T I:o sam čep svojim pomicanjem i okre¬ 
tanjem kotača zatvara pomicaljkom čas gornji, 
čas donji kanal, koji mu dovodi paru (vidi sliku 
broj 4). Osovina zamašnjaka spojena je. i po¬ 
kreće druge kotače, koji rade u stroju, ili je sam 
zamašnjak spojen s njima pomoću remena^ Čep 
se pomiče velikom brzinom. Da se zamašnjak 


jedamput okrene, potrebno je, da se čep digne i 
spusti. 

Iako je parni kotao napravljen od čvrstih i 
debelih željeznih stijena, znala je kadikad para 
svojom snagom raskidati stijene kotla. To bi 
-> uzrokovalo velike nesreće. Dešavalo se to zato, 
sto bi se kotao previše zagrijao i u njemu se 
stvaralo mnogo više pare, nego što je ona mogla 
kroz cijev izlaziti u parni valjak: Dobro, ali 
otkuda da zna onaj ložač, što baca ugljen u 



ognjište (pec), koje grije vodu u parnom kotlu 
koliko ima pare unutra? Netko bi sad pomislio 
aa je opasno voziti se vlakom ili parobrodom, ili’ 
biti u radionicama, gdje radi parni stroj. I bilo 
j , v?.’. ^ n * su domišljati naučenjaci i tome 
doskočili. Danas na parnom kotlu postoji sprava, 
koja pokazuje, koliko ima pare unutra i k"ad 
postoji opasnost da se kotao rasprsne. Ta sprava 
ima oblik sata (časovnika). Zove se manometar. 
INa slici broj 3 je označen slovom M. Zatim se 

tu nalazi još t. zv. ventil sigurnosti. Na slici 
broj 3 označen je slovom V. Kako vidimo, to je 
čep, koji zatvara otvor na gornjoj strani kotla. 
On je na vrhu pričvršćen za jednu polugu. Ta 
poluga pričvršćena je jednom stranom uz kotao, 
ali tako, da se može dignuti prema gore. Na 
drugoj strani poluge visi uteg. On svojom težinom 
drži čep čvrsto u otvoru kotla. Tek kada je tlak 
u kotlu prevelik, on potisne čep. Čep iskoči na¬ 
polje i podigne polugu i uteg. Para, koje je u 
kotlu bilo previše, izlazi napolje, a uteg povuče 
čep natrag na njegovo mjesto. 

Dalje, na slici broj 3, vidimo još, da iz kotla 
kroz zid izlaze dvije cijevi. Na drugoj strani 
zida sastaju se one s trećom, staklenom cijevi, u 
kojoj je voda (označene su slovom S). Visina 
vode u to i ci jevi odgovara visini vode u kotlu. 
Tako pomoću nje znamo, kada treba da nalijemo 
još vode u kotao. To je veoma važno, jer bez 
toga, makar na kotlu bio ventil sigurnosti, kotao 
može eksplodirati. Desi li se, naime, da u kotlu 
ima premalo vode, a ognjište grije kotao, nje¬ 
gove stiiene se užare i postanu mekane. Dođe li 
na to užareno mjesto voda, naglo se pretvara u 
paru. U kotlu nastaje previsok tlak, koji tako 
raskida mekane stijene kotla. 

Još je jedan neprijatelj parnog kotla, i to 
kamen kotlovac. Svaki ga je od nas već vidio; 
stvara se u loncu u kome vri voda. To je bijeli 
talog, koji se hvata na stijenama lonca ili kotla. 


Ako se kotao dulje vremena ne čisti, stvori se na 
njemu prilično debela jednolična prevlaka ka¬ 
mena kotlovca. Kada grijemo vodu u parnom 
kotlu, može se desiti, da se negdje odlupi komad 
prevlake kotlovca — i eto nesreće! Sama željezna 
stijena kotla mnogo je vruća od stijene prevučene 
kotlovcem. Kada se u kotlu odlupi takav komad 



SI. 4. 

U spravljeni UJatlov parni stroj: ZZ motka, koja okreće 
osovinu 00, E ekscentar, koji pomiće pomicaljku, C regu¬ 
lator. Kad se kugle razmaknu, zatvore prolaz pare, označen 
sa P. T kotač zamašnjak. 

prevlake, voda naglo dolazi u dodir sa užarenom 
stijenom kotla, pretvara se u paru, koje se nakupi 
toliko, da kotao može eksplodirati. Radi toga je 
na parnom kotlu ostavljen otvor za čišćenje. Na 
slici broj 3 označen je slovom O. 

Uvijek nas je zanimalo, zašto se na parnom 
stroju vrte one dvije kugle na nekim pomičnim 

rašljama. Vidimo ih i na slici broj 4. To je 
sprava, koja regulira dovod pare u valjak. 
Naime, kad dolazi previše pare, kugle se brže 
okreću, pa se šire. Kako se šire, podižu šipku, 
pomoću koje je djelomično zatvoren prolaz pari. 
Zbog toga mašina počne sporije raditi. Kada 
dolazi premalo pare, ide sve obrnutim putem: 
mašina sporije radi, kugle se sporije okreću, 
skupe se, bolje otvore prolaz pari, i stroj počne 
brže raditi. 



SI. 5. 

Ležeći parni stroj: a) ventil sigurnosti, b) kotač zamašnjak . 
c) regulator. Ova mašina radi pod tlakom od 6—8 atmo¬ 
sfera. Zamašnjak se 80—150 puta okrene u minuli. Ima 
snagu od 60—80 konjskih snaga. 


PARNA TURBINA 

Osim ovakvog parnog stroja (sa valjkom i 
čepom), što smo ga malo prije opisali, postoji 
još jedan stroj, koji također pokreće para. To je 
parna turbina. 

Svi mi znamo', kako izgleda vjetrenjača i kako 
ona radi. Vjetar udara u njena krila i svojom ih 
snagom okreće. Međutim, vjetar nije nikada 
pouzdan. Možda baš onda, kad bismo najviše 
trebali vjetrenjaču — nema vjetra. 

Promatrajući to, došli su naučenjaci na misao, 
da naprave stroj sličan vjetrenjači, ali tako, da 
mjesto nestalnog i nepouzdanog vjetra vodena 
para pokreće tu novu spravu. I, što je najvažnije, 
tu spravu moći će ljudi ppotri jebiti, kada god 
budu htjeli. Nazvali su je parna turbina. Vidimo 
je na slici broj 6. To je kotač nataknut na oso¬ 
vinu, koja se skupa s njim giba. Kotač završava 
lopaticama, kako vidimo na slici. Kroz cijev, 
koja je spojena s parnim kotlom, dolazi para. Iz 
nje struji snažan mlaz pare i udara na lopaticu 
turbine. Lopatica se pod tim jakim pritiskom po¬ 
makne, a s njom i kotač i osovina. Međutim, pod 
udar mlaza pare došla je već druga lopatica, a 
kad se i ona pomaknula, treća, i tako redom. 
Mlaz pare pokreće parnu turbinu velikom 
brzinom. Čitav stroj je, kako vidimo, jednostavan 
i zauzima malo prostora. Ima pred parnim 
valjkom još jednu prednost. Čep u parnom 

valjku radi na mahove, i makar kako stroj bio 
savršen, osjeća se trzanje, i kotač se ne okreće 
uvijek jednakom brzinom. To je u časovima, 
k^da ^ cep u parnom valjku dolazi do najviše i 
najniže točke. Kod parne turbine toga nema. Ona 
se okreće uvijek jednakom brzinom i nema nika- 
kovih trzaja. Budući da zauzimaju mali prostor 
i rade jednolično, parne turbine potiskuju sve 
više u današnjoj industriji parni stroj s valjkom. 
To je, dakako, najjednostavnija parna turbina. 

U industriji se danas upotrebljavaju parne tur¬ 
bine s nekoliko redova lopatica. Više mlazova 
vodene pare pokreće, opet, svaki red. Parne tur¬ 
bine upotrebljavaju se naročito tamo, gdje je 
potreban pravilan i jednoličan rad. Tako na pr. 
u električnim centralama. 

Dok su ljudi usavršavali parni stroj, nisu 
težili samo za tim, da stroj čim pravilnije i bolje 
radi. Nastojali su, da parni stroj zauzme čim 
manje prostora, zatim da uz manji potrošak 

Da dade 1000 kilovata treba : 


Godino i i lak. 



\Uat1ov 


16 atn 


Parna iurbma 


100 alm. 

ugljena dobiju više energije (snage kod rada 
parnog stroja). Koliki su uspjesi postignuti, 
vidimo iz slike broj 7. Pogledajte, kolika je 
razlika u veličini između prvoga parnog stroja 
i moderne turbine, u njihovoj snazi rada i po- 
trošku ugljena! Slika nam najbolje pokazuje, 
kako usavršavanje strojeva uvijek napreduje. 
Potreba za što jeftinijom snagom i napredak 
ljudskog znanja, neprestano usavršavaju sredstva 
za proizvodnju. 


PRVI PARNI STROJEVI > 

* J 

Pogledamo li.kakvu modernu lokomotivu ili 
parobrod i promatramo li njihove lijepe oblike, 
moramo se diviti. A kada bi nam netko objasnio 
svaki pojedini dio te mašine, mogli bismo samp 
kimnuti glavom i priznati, da se svaki taj dio ne 
bi mogao napraviti jednostavniie, bolje ni ljepše. 
Ali gledajući te ljepotane tehnike ili vozeći se u 
njima udobno i brzo, malo se tko sjeti, kako je 
zapravo izgledao njihov predak. Koliko je truda 
i mučna rada trebalo, da se postigne ono, što 
se nama danas čini sasvim obično i po sebi 
razumljivo. Nema ni sto pedeset godina, od kako 
su ljudi počeli uživati blagodati parnog stroja, 
bilo da je taj parni stroj upotrebljen za prije¬ 
vozna sredstva ili u industriji. Svega sto pedeset 
godina je prošlo od onoga prvog parnog stroja, 

koji je klopotao, tresao se i bučio, dok je radio, 
pa do današnjega, koji se gotovo ne osjeća i ne 
čuje. Prvi stvaraoci i usavršitelji parnog stroja 
morali su voditi žučne borbe s ljudima i njihovim 
predrasudama. Tek kada su kapitalisti uvidjeli 
korist parnog stroja, počeli su ga upotrebljavati 
u industriji- i prometu. 

Već u prvim godinama osamnaestog stoljeća 
javljaju se neke vrste parnih strojeva. Njihovi 
izumitelji bili su većinom radnici. Međutim, oni 
ne dolaze u upotrebu, i spominjemo ih samo kao 
začetke kasnijih, savršenijih parnih strojeva. 

Među prvim izumiteljima parnog stroja, spo¬ 
minje se Englez James Watt (čitaj: Džems Uot). 
Parni valjak njegova stroja bio je isti, kao što 
smo ga u prijašnjem poglavlju opisali, dakle, 
kakav je i danas. Međutim, para, koja je izvršila 
radnju, nije kod Wattova stroja izlazila kroz 
dimnjak nabolje. Ona je kroz cijev ulazila u 
posudu okruženu hladnom vodom. Tu bi se para 
naglo pretvarala u vodu. budući da je u posudi 
bilo hladno. To pretvaranje pare u vodu zove se 
kondenzacija, a posudu nazivamo kondenzator. 
Međutim, što se događalo, kada se para pre¬ 
tvorila u kondenzatoru u vodu? Čitav prostor, 
koji je dotada bio ispunjen parom, ostao je 
prazan. Dakle, s jedne strane čepa u parnom 
valjku, u odvodnoj cijevi i samom kondenzatoru 
nastao je zrakoprazan prostor ili vakuum. (Već 
je spomenuto, da iz jedne litre vode dobivamo 

tisuću i pol litara pare, ili obrnuto, tisuću i pol 
litara pare pretvara se u hladnom prostoru u 
jednu litru vode.) Novo nadošla vruća para 
s druge strane čepa u parnom valjku s malo 
snage potiskuje čep. Ona, naime, nema, kao što 
je to slučaj kod današnjih parnih strojeva, poti¬ 
skivati još i preostalu paru s druge strane čepa. 
Da stroj radi, bio je dovoljan tlak od 5 atmo¬ 
sfera, t. j. para je sa tlakom od 5 atmosfera 
tlačila čep i stijene valjka. Kod tog pritiska 
pomicao se čep. Takav stroj zove se i »stroj 
niskog tlaka«. Upotrebljavao se u rudnicima, kao 
pogon za pumpe (šmrk) za crpenje vode iz 
rudnika. On se često kvario, i njegova je radna 
snaga bila veoma mala. Međutim, u ono doba on 
se mnogo upotrebljavao, i mnogi su ljudi mislili, 
da se ne može napraviti bolji parni stroj. 

Povijest parnog stroja zabilježila je jednu 
veoma zanimljivu stvar. Naime, nešto prije 
Watta, lcoii je živio u Engleskoj, javlja se i u 
Rusiji parni stroj sličan njegovu. Pronašao ga je 
i izradio genijalni Rus samouk Ivan Ivanović 
Polzunov. On je bio uralski radnik. Ni Watt u 
Engleskoj ni Polzunov u Rusiji nisu znali jedah 
za drugoga. I jedan i drugi stroj radio je dobro 
i mogao se upotrebiti u rudnicima. Pa ipak, 
makar jednaki i u isto doba stvoreni, doživjeli 
su ti strojevi različite sudbine. Watt u Engleskoj 
imao je svoju tvornicu parnih strojeva, postao 
je slavan i poznat u čitavom svijetu. Polzunov je 

ostao i dalje nepoznat j siromašan uralski radnik; 
njegov stroj nije stekao naročito priznanje. Trud 
i genij Polzunova izgubiše se u samoj njegovoj 
domovini. Takovu ili sličnu sudbinu, doživjeli su 
još mnogi i mnogi izumitelji. Što je uzrok tome? 

Promotrimo samo stanje Engleske i Rusije u to 
doba. Engleska je tada bila najrazvijenija indu¬ 
strijska zemlja na svijetu. Rad je tada, za razliku 
od prethodnog feudalnog doba, bio plaćen rad 
najmljenih ljudi. Naravno, da su vlasnici rudnika 
objeručke prihvatili Wattov pronalazak, koji će 
im zamijeniti mnogo plaćenih- radnika. Rad 
stroja bio je jeftiniji od rada ruku, a stroj je i 
brze radio. Uvidjevši ove i još mnoge druge 
prednosti, kapitalisti u Engleskoj upotrebljavaju 
od sada parni stroj, gdje god im je moguće, ne 
obazirući se na radništvo, koje je upotrebom 
parnog stroja ostalo bez posla i kruha. U Rusiji 
je bilo obratno. Tadašnja carska Rusija mnogo 
je zaostajala za Engleskom, naročito u industriji. 
Ruski seljak bio je kmet. Mala šačica boljara 
izrabljivala je velike mase ruskog seljaštva. 
Radnici su tamo svoj rad i snagu davali u bes- 
cjenje. Ručni rad u Rusiji bio je veoma jeftin. 
Razumljivo je, dakle, da se ruskim kapitalistima 
nije isplatilo ulagati novac u neke pokuse s par¬ 
nim strojem ( a malo je tko u ono doba vjerovao, 
da će parni stroj zavladati svijetom), dok je 
ljudska radna snaga bila tako jeftina. To je 
uzrok, da je Watt u svojoj domovini postao 

slavan, a Polzunov u svojoj ostao bez uspjeha. 
Ujedno su i prilike u Engleskoj uvjetovale, da 
se baš tamo počeo graditi prvi parni stroj, i da 
je on najprije tamo došao u primjenu. 

Dok je Watt gradio svoj parni stroj, nije 
mislio da sagradi mašinu, koja će se micati i 
prevoziti ljude i robu. Na ovu ideju došao je 
vojni inženjer Cugnot (čitaj: Kinjo), Francuz. On 
je sagradio godine 1770. prva parna kola. Po¬ 
gledajte samo sliku! Eto, sada vidite, kako je 



izgledala prabaka današnjeg automobila! To, 
što nam sada izgleda kao pretpotopno čudovište, 
bilo je onda — najnovija riječ tehnike! Kola 
imaju svega tri kotača. Prednji služi za uprav¬ 
ljanje. Naročito ih čini nezgrapnima onaj kabao, 
što visi ispred njih, a sličan je velikom samo- 
varu za čaj. Gornja cijev toga kabla vodi u parni 
valjak, koji okreće prednji kotač. Gore je ručka 
za upravljanje i sjedalo za vozača. Naravno, 
kotači su bili iz željeza, nisu imali gume kao 


današnji automobili. Možete samo zamisliti, 
kako su se drndala ta kola po neravnu putu. A 
kako su samo bučila i dizala prašinu! Vjerujem, 
da se nitko od vas ne bi baš dobro osjećao na 
vozačevu mjestu. Međutim, da nije bilo takovih 
kola, ne bi danas bilo ni lijepih i udobnih auto¬ 
mobila ni lokomotiva. Dakle, ta parna kola 
predložio je njihov izumitelj vojnoj komisiji. 
Ona bi za vrijeme ratnih pohoda imaia vući top. 
Kola su išla brzinom od 4 km na sat. Kako 
vidimo, Divi koraci parnog stroja bili su prilično 
polagani. Međutim, ta kola imala su još jednu 
manu. U gornjoj polovini onoga kabla ispred 
kola, bila je voda, a u donjoj se ložila vatra, 
koja je vodu grijala. Dakle, kabao je imao dva 
dijela. Svakih pet kilometara morala su se kola 
zaustaviti, trebalo je naliti u gornji dio kabla 
novu vodu, a iz donjeg dijela izvaditi pepeo. 
Zatim se morala iznova naložiti vatra, čekati, dok 
voda zakipi i — kola su onda mogla krenuti 
dalje. Radi tih mana vojna komisija ih nije 
prihvatila. 

Moramo spomenuti, da je svim prvim parnim 
kolima bilo teško upravljati, pa nije čudo, da je 
često — kuda su takva kola prošla — bilo i po- 
valjenih plotova, pa čak i probijenih zidova od 
kuća! A ne bi se baš moglo reći, da je pojava 
takve neobične i svojeglave mašine u nekom 
mjestu prošla bez svakog straha za domoljubive 
građane. 

U Wattovoj tvornici parnih strojeva, radio je 
inženjer Murdock (čitaj: Mardok). On je u svoje 
slobodno vrijeme izradio model parnih kola 
(mala parna kola). Ona su imala čvrste stijene 
kotla i valjka, pa se pritisak pare mogao po¬ 
većati. Čitava kola bila su toliko mala, da se u 
njima nije moglo voziti. Murdock, sav sretan, 
izveo ih je na ulicu, da ih isproba. Baš u tom 
času, ništa ne sluteći, izišao je iz susjedne kuće 
neki svećenik. Ali, kada je ugledao ta kolica, 
iz kojih se pušio dim, a micala su se sama, bez 
konja, strašno prestrašen, pob ježe natrag u kuću. 
Bio je uvjeren, da je to sam đavo, koji ga hoće 
napasti. Eto, takav je bio prvi susret kola bez 
konja sa ljudskim predrasudama. Murdock svoj 
izum nije mogao provesti u djelo, jer je bio 
vezan ugovorom sa Wattovom tvornicom. Ni on 
sam nije slutio, koliko je tim malim parnim 
kolima, t. j. uzorkom budućeg automobila, pri¬ 
donio razvitku prometa. Zbog jednog ugovora 
nije se moglo ostvariti djelo, koje bi znatno 
poboljšalo proizvodne snage ljudskog društva. 
Ovo je, dakle, primjer, u kome vidimo, kako 
kapitalizam sam sebi koči razvoj. 

Ali vrijeme, da se stvore parna kola, koja će 
zamijeniti diližanse (kola za poštu i putnike, koja 
su konji vukli), pomalo je dozrijevalo. Ono, što 
nije mogao učiniti Murdock danas, učiniti će 
drugi sutra. On je jednom popravljao parni stroj 
u nekom rudniku. Njegov rad promatrao je 

zadivljeno neki mladić. Murdock ga kod svog 
rada uze za pomoćnika. Mladić, zvao se Richard 
Trevithick (čitaj: Ričard Trevičik), marljivo i 
oduševljeno pomagaše inženjeru. Njih dvojica 
A postali su uskoro dobri prijatelji. Kod Murdocka 

je Trevithick mnogo i marljivo učio i vidio nje¬ 
gove pokuse s parnim kolima. Deset godina 
poslije, dakle 1801., sagradio je Trevichick svoja 
'i prva parna kola. Povećao je pritisak pare u 

parnom valjku ovih kola. On je dobro uočio, 
kolika važnost leži u tome. Ali njegova kola 
izgorjela su prije, nego ih je on mogao pokazati 
svijetu. Odmah nakon toga počinje on izgra¬ 
đivati druga, nešto veća od prvih. Kotači su imali 
2,5 m promjera, što je bilo -potrebno radi loših 
cesta. Između kola nalazio se kotao s vodoravnim 
cilindrom i kućica za putnike. U kućici je bilo 
mjesta za osam osoba. Osovina se tih velikih 
kola okretala polugom pomoću jedne ručice i 
dva zupčasta kotača. Mjesto upravljača nalazilo 
se naprijed, nad jednim malim kotačem, koji je 
služio za upravljanje. 

Njegovim kolima su se mnogi divili, ali nitko 
f se nije sjetio da pomogne na bilo koji način 

7 mladog izumitelja. Malo tko se odvažio voziti u 

parnim kolima. 

Da bismo razumjeli prilike onoga doba, tre¬ 
bamo spomenuti, da se tada prijevoz ugljena i 
rudače iz rudnika do rijeka i talionica obavljao 
na ovaj način: od mjesta ukrcavanja do mjesta 

iskrcavanja bile su postavljene drvene tračnice. 
Po njima su konji vukli vagone natovarene 
ugljenom ili rudačom. Taj se prijevoz obavljao 
veoma sooro. Konji su usto mogli vući samo 
veoma malen broj vagona. A baš u to doba 
snažno se razvijala u Engleskoj industrija, i 
rudnici su trebali raditi punom parom. Kod toga 
ih je najviše kočio baš ovakav prijevoz. 

Jednom je Trevithick sasma slučajno pro¬ 
matrah konje, koji su s mukom i polagano vukli 
natovarene vagone, i došao na sretnu zamisao. 
Konji vuku vagone po tračnicama, da im bude 
lakše, i jer tako vuku po ravnome, a ne po lošem 
putu. Pa zašto da i on' ne pokuša napraviti parna 
kola, koja će ići po tračnicama? Ona će moći 
vuci više vagbna i s većom brzinom nego konji. 
Prijevoz će p^ema tome biti brži, veći i jeftiniji. 
Njegovi suvremenici i prijatelji, smatrali su ga 
ludim, kad im je to saopćio. Ta zar je moguće, 
da jedna mašina može najednom vući 10 tona? 
I jedan se kladio s njim za veliku svotu novaca, 
da mu to ne će uspjeti. Ali Trevithick nije 
sumnjao u svoj uspjeh. On se marljivo dao na 
gradnju svoje prve lokomotive. Kad je ona bila 
gotova, svi su sa znatiželjom očekivali, kako će 
uspjeti prva vožnja. Nitko od prisutnih, osim 
Trevithicka nije vjerovao u uspjeh. Lokomotiva 
>-Tram-vagon« (kako ju je on nazvao) imala je 
vući pet vagona, koji su nosili teret od deset 
tona. Osim toga ukrcao je on na vagone i sve 


prisutne. Ta prva lokomotiva, na veliko izne¬ 
nađenje svih, uspjela je da u roku od 4 sata 
prevali 16 km sa teretom od deset tona i još 
sedamdeset ljudi. Taj veliki uspjeh zbio se 
godine 1803. Kratko vrijeme poslije toga, Tre¬ 
vithick dobiva narudžbe s više strana. Međutim; 
tehnika u ono doba nije bila tako napredna, i 
Trevithickov uspjeh bio je kratka vijeka. Po- 

teškoće su bile u tračnicama. One su bile drvene 
i pucale su vrlo često, jer nisu mogle izdržati 
teret. Pristupilo se gradnji tračnica iz lijevanog 
željeza. Ali ni te nisu bile dovoljno čvrste i 
također su često pucale. Ljudi su ubrzo zaboravili 
svoje divljenje prema Trevithicku. On ih nije 
mogao uvjeriti, da je sva krivnja u tračnicama, 
a ne u njegovoj lokomotivi. I »Tram-vagon« 
doživio ie žalosnu sudbinu. Bio je upotrebljen u 






rudniku kao pogon za pumpu. Tako je završio 
prvi pokušaj mladog inženjera, da svijetu dade 
lokomotivu. 

Ali taj prvi neuspjeh nije ga obeshrabrio. 
Naskoro je bila gotova druga lokomotiva. Tada 
je u Londonu iznajmio neko zemljište i ogradio 
ga visokom ogradom. Unutra je u krugu po¬ 
stavio tračnice. Krug je bio širok 60 m. Naime, 
on je u to doba veoma slabo stajao s novcem. 

Nova mašina ga je mnogo koštala. Da podmiri 
trošak, naumi pokazivati je svijetu uz ulaznicu. 
Na pokusnoj vožnji bio je prikvačen jedan vagon 
za putnike u kome je sjedila njegova sestra. 
Kad je vlak pojurio, ona je od veselja uskliknula: 
»Nek me uhvati, tko može!« i tako je bila 
Prozvana ta lokomotiva. Ali ni s njom Trevithick 
nije imao uspjeha. Baš u času, kada je trebalo 
da potpiše ugovor o gradnji lokomotiva s nekim 


vlasnicima rudnika — pukle su tračtiice. Na¬ 
ravno, nakon toga — oni su odustali od skla¬ 
panja ugovora. Tračnice od lijevanog željeza, 
kako vidite, još uvijek nisu bile dovoljno čvrste. 
Ne postignuvši uspjeh, Trevithick je mašinu 
prodao nekom kovaču za pogon. 

Svijet još uvijek nije shvatio važnost njegova 
izuma. Odustavši od gradnje lokomotiva, Tre¬ 
vithick ie i dalje mnogo radio na usavršavanju 
parnih strojeva. Izradio je prvi parni gliboder 
za rijeke i novu vrstu parnog stroja za rudnike. 
Parni kotao poboljšao je time, što ga je napravio 
u obliku valjka. Voda se u kotlu grijala iznutra, 
a to je bilo mnogo brže. Kasnije odlazi u Ame¬ 
riku i nastavlja radom. 

Po 'njegovu uzoru izrađivali su i drugi parne 
strojeve. Tako je izrađen parni stroj sa dva 
okomita cilindra (parna valjka). 

Parni stroj usavršio je Stephenson (čitaj: 
Stivenson). Bio je on radnik kod parne mašine u 
nekom rudniku. Živio je veoma teško i u slo¬ 
bodno vrijeme pravio cipele. Jednom je u rovo¬ 
vima toga rudnika nastala poplava. Svaki čas se 
mogla desiti nesreća i radilo se punom parom. 
Ali parni strojevi na pumpama bili su preslabi 
i više je vode naviralo, nego što se stiglo pum¬ 
pama iscrpsti. Stephenson je poznavao te stro¬ 
jeve i znao njihove mane. Zato predloži vlasniku 
rudokopa, da strojeve popravi. Svi su mu se, 
naravno, stali smijati. Ta što može učiniti siro- 

mašan radnik, kad su tu bespomoćni i inženjeri. 
Ali, svejedno su mu dali, da vide, što će on to 
napraviti. S jednim jedinim radnikom dao se on 
na posao. Najprije su morali sami napraviti alat, 
a tek onda s njim popravljati stroj. Za četiri 
dana bila je mašina opet na svom starom mjestu. 
Oko nje su se okupili inženjeri i radnici i začu¬ 
đeno promatrali njen rad. Ono, što sa starim 
parnim strojem mjesecima nije uspjevalo, uspjelo 
je s popravljenim za svega dva dana. A što je 
Stephenson zapravo učinio? Začudit ćete se, kada 
doznate: proširio je ventil (koji dovodi paru), 
skratio parni valjak i učinio još neke male 
preinake! Sada vidite, koliko »sitnice« mogu 
poboljšati rad stroja. Kako je tim Stephenson 
spriječio veliku štetu i iznenadio inženjere, to je 
njegovo ime bilo u ustima sviju. 

Stephenson je također uvidio, koliko će koristi 
donijeti čovječanstvu lokomotiva — i on se dao 
na posao. Deset mjeseci izrađivao je on s jednim 
pomoćnikom prvu lokomotivu. Ona je imala 
valjkasti kotao, dugačak 2,40 m, a širok 85 cm. 
Kroz sredinu kotla bila je umetnuta cijev, širine 
50 cm, koju je lizao plamen. Dim je izlazio kroz 
dimnjak, koji se nalazio na drugoj strani kotla. 
(Po uzoru na taj, izrađivani su kasnije svi parni 
kotlovi, kako vidimo na slici broj 11.) Loko¬ 
motiva »Mylord« (čitaj: Milord), kako ju je 
Stephenson nazvao, povukla je 25. srpnja 1814. 
prvi teretni vlak sa osam teško natovarenih 

vagona, brzinom od 6 km na sat. Ona je mjesto 
konja prevozila rudaču u nekom rudniku. Kratko 
vrijeme poslije upotrebe te lokomotive pojavile 
su se razne poteškoće. Ljudi, preko čijih je polja 
prolazila ta željeznica, tužili su se, da im para, 
koja pišteći izlazi iz mašine, plaši konje. Da 
izbjegne tužbama, Stephenson je napravio cijev, 
koja je paru vodila u dimnjak. Računao je, da 
će pištanje pare mnogo smanjiti. Ali rezultat je 
iznenadio i samog Stephensona. Para, što je 
velikom snagom sukljala iz dimnjaka, povećala 
je u njemu propuh. Na taj je način ugljen jače 
izgarao, a tim se pojačalo i stvaranje pare u 
parnom kotlu. Mašina je sada mnogo bolje 
radila. Vozila je dvostrukom brzinom! Ste¬ 
phenson je napravio još jednu preinaku. Kotače 
lokomotive spojio je jednom motkom, što vidimo 
i na današnjim lokomotivama. To je bilo po- 
tiebno radi povećanja trenja između tračnica i 
kotača. (Kad bi trenje bilo premaleno, kotači bi 
se okretali na mjestu, sklizali po tračnicama.) 

On i dalie gradi sve bolje lokomotive. Tako je 
g. 1815. sagradio jednu, koja je išla brzinom od 
12 km na sat, a zatim jednu sa 18 km na sat. 
Nakon mnogo truda i uporna rada Stephensona, 
proradio je prvi putnički vlak. Između Stocktona 
i Darlingtona (Čitaj: Štoktona i Darlingtna), bile 
su postavljene tračnice od lijevanog željeza. 
27. rujna 1825. lokomotiva »Active« (čitaj: 
Ektiv) povukla je prvi putnički vlak od trideset 


četiri vagona, od kojih su 22 bila otvorena sa 
450 putnika i 12 natovarenim ugljenom i bra¬ 
šnom, s težinom od oko 90 tona. Vlak je prešao 
pi ugu između Stocktona i Darlingtona, dugačku 
16 km u 65 minuta. Međutim, javljaju se još 
uvijek poteškoće s tračnicama, koje su bile iz 
lijevanog željeza. Ali i one postaju sve bolje, a 
kada je Stephenson gradio prugu između Liver- 

poola i Manchestera 1 (čitaj: Liverpula i Menče- 
stera), bile su one već iz kovanog željeza. 

Ali nisu to bile jedine poteškoće. U Engleskoj 
su mnogi nastojali svim silama, da onemoguće 
Stephensonove izume. Godine 1819. neki je znan¬ 
stveni časopis donio slijedeći članak: 

>>Mi nismo zagovornici fantastičnih projekata, 
koji se odnose na korisne uvedbe. Mi se rugamo 

Veliki gradovi u zapadnoj Engleskoj. 

ideji željeznica, jer je praktično neizvediva. Ima 
li što smješnije i apsurdnije, negoli pr'ojekat 
parnoga voza, koji bi dva put tako brzo jurio kao 
naša poštanska kola?! Prije bismo mogli oče¬ 
kivati, da bi nas mogla prenijeti Kongreveova 
raketa iz artiljerijskog laboratorija u Woolwichu 
(Vulviču), negoli je milost lokomotive, koja će 
ići dvaput brže nego naša kola.« 

Stephensonova lokomotiva »The Racket« iz 1830. godine. 

Ovaj članak čuva se, zajedno sa Stephen- 
sonovom lokomotivom, u jednom muzeju u 
Londonu. God. 1831. »Times« (čitaj: Tajms) 
engleski list, donosi izjavu potpisanu od 71. po¬ 
sjednika, na čelu sa nekolicinom uglednih gro¬ 
fova, kojom su nastojali spriječiti gradnju 
željeznice između Londona i Birminghama (čitaj: 
Berminghema). Ali Stephensonove lokomotive 


postajale su sve bolje i izvojštile su pobjedu. 
Uskoro su jurile svim stranama svijeta. 

Uporedo s lokomotivom, kako smo već prije 
spominjali, nastojali su mnogi graditi parne 
diližanse, t. zv. »kola bez konja«. Radi nekoliko 
nesreća s tim kolima, donesen je u Engleskoj — 
kolijevci parnih strojeva — slijedeći zakon: 

Paragraf prvi: 

Ispred svake parne diližanse, na udaljenosti 
od 55 m, mora ići čovjek sa crvenom zastavom. 
Pri susretu s kolima ili jahačima dužan je napo¬ 
menuti putnicima da iza njega ide parna mašina. 

Paragraf drugi: 

Mašinistima je strogp zabranjeno, da plaše 
konje zvižducima. Para se smi je puštati iz mašina 
samo u slučaju, ako na putu nema konja. 

Paragraf treći: 

Brzina kretanja parne mašine ne smije pre¬ 
laziti u selu 6 km na sat, a u gradu — 3 km. 

Ovim zakonom bio je promet parnim diližan¬ 
sama potpuno onemogućen, a to su i htjeli 
vlasnici konjskih diližansa. Oni su bili bogati 
kapitalisti, a graditelji parnog stroja — siromašni 
izumitelji. Borba je bila veoma teška, ali izumi¬ 
telji parnog stroja bili su uporni. Oni su vje- 


32 


33 





rovali u svoju pobjedu. Kasnije je benzinski 
motor zamijenio parni stroj u parnim diližan¬ 
sama. I tu je bilo poteškoća, ali naskoro su jurili 
po gradovima i cestama mekani i udobni auto¬ 
mobili. 

Zanimljivo je, da se prvi pokušaj, da se 
sagradi parobrod, javio prije, nego prvi pokušaj, 
da se sagradi lokomotiva. Razvoj parobroda 
tekao je brže. 

Već početkom 18. stoljeća Francuz Papin 
(čitaj: Papen) sagradio je lađu, koju je tjerao 
parni stroj. Ali ljudi su u to doba bili puni pred¬ 
rasuda i nisu shvatili, koliko bi im koristi 
donijela ovakov.a lađa. Oni su razbili Papinov 
stroj. 

Sto godina poslije, godine 1807. Američanin 
Robert Fulton sagradi parobrod »Clermont« 
(čitaj: Klermont) na riječici Fludson (čitaj: 
Hadzn) kod New Yorka (čitaj: Nju Jorka). S tim 
parobrodom imao je Fulton mnogo uspjeha, i 
»Clermont« je prevozio mnogo putnika i robe. 
Ljudi su, kako vidimo, imali više povjerenja u 
parni stroj na vodi nego na kopnu. 

Prvi parobrodi bili su lopatari, t. j. parni stroj 
je okretao velike kotače sa lopatama, koji su 
zaranjali jednim dijelom u vodu i tako pomicali 
lađu. Obično su bila na brodu dva kotača, sa 
svake strane po jedan, ili samo jedan, utisnut 


malo u krmu 1 broda. Parobrodi su najprije 
plovili po rijekama. ■ v . 

Nešto poslije od »Clermonta« pušten je i u 
more prvi parobrod »Phenix« (čitaj: Feniks), 
koji je sagrađen također u Americi.^On je plovio 
između New Yorka i Philadelphije' (čitaj: Fila- 
delfije) i prevozio putnike. 

Ljudi već kod tih prvih parobroda uviđaju, 
kolike imaju prednosti pred lađama jedre¬ 
njacima. Prošlo je tek 12 godina od prvog Ful- 
tonova parobroda, i već je parobrod »S&vannah« 
(čitaj: Savanah) sjekao valove preko Atlantskog 
oceana prema Evropi. Bio je to također američki 
brod, a imao je još i jedra. I sada su ljudi 
uvidjeli sve blagodati parobroda. Prije je puto¬ 
vanje preko Atlantskog oceana, dakle između 
Amerike i Evrope bilo velika pustolovina. A 
trajanje toga puta, nije se nikada moglo ni pri¬ 
bližno odrediti. Moglo je trajati nekoliko 
nedjelja, ali i nekoliko mjeseci. Sudbina putnika 
bila je prepuštena volji vjetra i mora. A sada, 
kada su ljudi počeli upotrebljavati parobrod, ne 
samo da nisu zavisili od milosti svojeglavog 
vjetra, nego su mogli odrediti točno dane i sate 
duljine putovanja. 

Ali ni parobrodi nisu prolazili sasma bez po¬ 
teškoća. Već prije smo spomenuli, da su svi oni 

1 Krma: stražnji dio broda, 

2 Velike luke u Sjevernoj Americi. 

bili isprva lopatari. Takovi parobrodi podesni su 
za plovidbu po rijekama, jer ne trebaju duboke 
vode, ali nipošto po moru. Kada ih, naime, na 
moru uhvati nevrijeme, veoma često se dogodi, 
da razbiešnjeli vjetar i more polome lopate 
kotača. I promet je zbog toga često zastajao. Tek 
godine 1829. napravljeni su parobrodi tjerani 
vijcima (propelerima). Na donjoj strani krme, 
koja je duboko u moru, smješten je propeler, a 
okreće ga parni stroj. Kasnije, kod velikih paro¬ 
broda ima on u promjeru i po šest metara. Ali 
dok je vijak našao pravu primjenu, moralo se 
prebroditi mnoge i velike poteškoće. Nakon upo¬ 
trebe vijka, parobrod se brzo razvija i postaje 
sve bolji i brži, a s njim i promet sve sigurniji. 
Danas put između Amerike i Evrope traje četiri 
dana, a brzi ratni brodovi jure brzinom od 60 km 
na sat i više. 

Izumitelji parobroda morali su se hrabro boriti 
s još jednom poteškoćom — ljudskim predra¬ 
sudama. U Engleskoj je, nakon upotrebe prvog 
parobroda, izašla jedna knjiga, u kojoj se kaže, 
da je plovidba parobrodima doduše moguća na 
rijekama, ali na moru nikako. Ovu je knjigu iz 
Engleske prenio u Ameriku — parobrod. 

Tek sredinom 19. stoljeća velike bijele i crne 
lađe sa dimnjacima iz kojih se puši dim, po¬ 
tisnule su sasma dotadanje gospodare mora — 
jedrenjake. 


ZAŠTO PARNI STROJ NIJE OSVOJIO 
SVIJET PRIJE 2.000 GODINA? 

Povijest izuma parnog stroja je, kako vidimo, 
veoma zanimljiva i poučna. Sada vec svatko od 
nas zna, da parni stroj nije baš ne znam kako 
složen izum. Pa ipak, prosio je preko 3.000 go¬ 
dina, što se ljudi bave naukom, pa da se napravi 
tako jednostavna i korisna mašina. Razlog tako 
kasnoj pojavi parnog stroja u historiji nije, 
dakle, u tome, što bi ga bilo teško izumiti. Razlog 
nije čak ni u predrasudama, s kojima su se morali 
boriti izumitelji. On je u sasvim drugim okol¬ 
nostima. Kako su te okolnosti veoma karakte¬ 
ristične za razvo i ljudskog društva, biti ce dobro, 
da ih malo razmotrimo. 

Snaga pare nije otkrivena tek u doba Jamesa 
Watta. Ona je bila poznata još prije 2.000 go¬ 
dina. Već znameniti naučen jak staroga vijeka 
Heron (živio je u gradu Aleksandriji u Africi), 
poznavao je snagu vodene pare. On je gradio i 
sprave, koje je pokretala snaga pare. Tako je 
poznata »Heroncva kugla«, koju vidimo na slici 
broj 14. Šuplja kugla, u kojoj vri voda, natak- 
nuta je na osovinu. Iz kugle sa svake strane 
izlaze dvije savinute cijevi. Kroz njih iz kugle 
izlazi para. Para iz cijevi sukl ja na jednu stranu, 
a kugla se miče (t. j. okreće se) na drugu stranu, 
upravo kao kundak od puške i rame, kad se 

tržne pri opaljivanju metka. Svoje mašine upo¬ 
trebljavao je Heron, da u hramovima i kazali¬ 
štima proizvede »čuda«. Tako su se na primjer 
na nevidljiv način otvarala vrata hrama i si. Šve 
te sprave bile su zapravo parni strojevi. Dobro, 
kazat ćete, pa zašto te mašine nisu bile upo- 
trebljene u korisne svrhe? 

U to doba vladao je sistem robova. Svaki 
imućan državljanin imao je svu silu robova, koji 


SI. 14. 

su obavljali sav posao. Njihov gospodar trošio 
je na njih tek toliko, da ih hrani, a kadkad niti 
to. Dakle, robova je bilo mnogo, a njihov rad 
bio je besplatan. Stoga nikomu nije palo na 
pamet, da razbija glavu, kako da sagradi skupu 
mašinu, koja bi zamijenila besplatni rad robova. 

Ma da je robovsko uređenje značilo napredak 
za -proizvodne snage društva u uspoređenju 
s prvobitnom zajednicom, koja mu je prethodila, 

ipak nije još bilo zrelo, da primi tako krupan 
izum, kao što je parni stroj. 

Parni stroj nije mogao da se pojavi i razvije 
ni u feudalno doba, gdje je prevladavala natu¬ 
ralna 1 privreda na selu i svim mogućim propisima 
(cehovskim) ograničavani obrt po gradovima. 

Početkom novoga vijeka, prilike su se u 
svijetu već mnogo izmijenile. Iz feudalnoga, dru¬ 
štvo prelazi u kapitalistički poredak. Nakon 
otkrića novih zemalja (Amerike, bogatstva Indije 
i t. d.), dolazi do procvata trgovine. Trebalo je 
mnogo robe i proizvoda. Male radnje zanatlija, 
nisu više mogle zadovoljiti potrebe novih tržišta. 
Počele su se javljati velike radionice, manu¬ 
fakture, u kojima je radilo više radnika. Pojedini 
radnik nije radio kao nekoć zanatlija sve poslove, 
koji su potrebni, da se dovrši neki proizvod. Zbog 
podjele rada, svaki je radnik, pojedinačno, 
obavljao samo određenu jednostavnu radnju 
(na pr.: jedan je samo rezao komade, od kojih 
će se napraviti predmet, drugi je turpijao, treći 
sastavljao pojedine komade i t. đ.), ali sav. taj 
rad bio je plaćen, za razliku od prijašnjega 
kmetovskog i robovskog rada, koji je bio bes¬ 
platan. Došlo je, dakle, vrijeme, da se stvori 
mašina, koja će zamijeniti plaćeni rad ljudskih 
ruku i omogućiti u velikim razmjerima proiz- 

1 Naturalna privreda: proizvodnja bez industrije, trgo¬ 
vine i novca, gdje seljak sam proizvodi sve, što mu treba. 


vodnju robe za prostrana nova tržišta. Ljudi su 
izvukli iz zaborava izum staroga Herona Ale- 
ksandrijskog. Parni stroj Jamesa Watta je 
označio novo razdoblje u razvoju mašina i 
industrije. Ali ne samo u razvoju industrije, nego 
i novo razdoblje u razvoju ljudskog društva. 
Parni je stroj u industriji zamijenio rad mnogih 
ljudskih ruku. Grade se velike fabrike u kojima 
pod teškim uvjetima radi na hiljade ljudi. Stvara 
se nova društvena klasa, klasa izrabljivanih 
radnika — .industrijski proletarijat. Ta nova 
sila, nova društvena snaga, postaje pokretačem 
ljudske historije. Radnička klasa organizirana i 
svijesna svoga historijskog zadatka, učinit će 
kraj izrabljivanju čovjeka po čovjeku i povesti 
ljudsko društvo u pravedniji i stvaralačkiji 
sistem — u socijalizam. 

Parna mašina je, kako vidimo, odigrala zna¬ 
čajnu ulogu u razvoju ljudskog društva. 

izlazi dva puta mjesečno u malim svescima, u kojima se 
pruža širokim slojevima naroda lako pristupačno vrelo 
osnovnog znanja iz prirodnih nauka. Do sada su izišli 
slijedeći svesci: 


Din 

izlazi povremeno u manjim svescima sa štivom iz prirodnih 
nauka, kemije, fizike i matematike. Dosad izašlo: 

